4 ತಿಂಗಳಲ್ಲಿ 30,000 ವೆಂಟಿಲೇಟರ್ಗಳನ್ನು ತಯಾರಿಸಿದ ಬಿಇಎಲ್ 4 ತಿಂಗಳಲ್ಲಿ 30,000 ವೆಂಟಿಲೇಟರ್ಗಳನ್ನು ತಯಾರಿಸಿದ ಬಿಇಎಲ್ ಹೊಸದಿಲ್ಲಿ, ಅಗಸ್ಟ್ 16: ಕೊರೋನವೈರಸ್ ಸಾಂಕ್ರಾಮಿಕದ ನಡುವೆ 4 ತಿಂಗಳಲ್ಲಿ 30,000 ವೆಂಟಿಲೇಟರ್ಗಳನ್ನು ಬಿಇಎಲ್ ತಯಾರಿಸಿದೆ. ಆತ್ಮನಿರ್ಭರ ಭಾರತ ಉಪಕ್ರಮಕ್ಕೆ ತನ್ನ ಪಾಲನ್ನು ಕೊಡುಗೆಯಾಗಿ ನೀಡಿರುವ ಸರ್ಕಾರಿ ಭಾರತ್ ಎಲೆಕ್ಟ್ರಾನಿಕ್ಸ್ ಲಿಮಿಟೆಡ್ ಬಿಇಎಲ್ ದೇಶಾದ್ಯಂತ ಕೋವಿಡ್ 19 ರೋಗಿಗೆ ಚಿಕಿತ್ಸೆ ನೀಡಲು ನಾಲ್ಕು ತಿಂಗಳಲ್ಲಿ 30,000 ವೆಂಟಿಲೇಟರ್ಗಳನ್ನು ತಯಾರಿಸಿದೆ ಎಂದು ಅಧಿಕಾರಿಯೊಬ್ಬರು ಭಾನುವಾರ ತಿಳಿಸಿದ್ದಾರೆ. ಕೋವಿಡ್ 19 ರೋಗಿಗಳಿಗೆ ಚಿಕಿತ್ಸೆ ನೀಡಲು ದೇಶಾದ್ಯಂತ ಸರ್ಕಾರಿ ಆಸ್ಪತ್ರೆಗಳಲ್ಲಿ ತೀವ್ರ ನಿಗಾ ಘಟಕಗಳಿಗೆ ಐಸಿಯು ನಾಲ್ಕು ತಿಂಗಳ ಅತ್ಯಲ್ಪ ಅವಧಿಯಲ್ಲಿಯೇ 30,000 ವೆಂಟಿಲೇಟರ್ಗಳನ್ನು ತಯಾರಿಸಿದ್ದು ಮತ್ತು ಉನ್ನತ ಮಟ್ಟದ ವೈದ್ಯಕೀಯ ಉಪಕರಣಗಳಲ್ಲಿ ಭಾರತವನ್ನು ಸ್ವಾವಲಂಬಿಗಳನ್ನಾಗಿ ಮಾಡಿದ್ದೇವೆ ಎಂದು ಭಾರತ್ ಎಲೆಕ್ಟ್ರಾನಿಕ್ಸ್ ಲಿಮಿಟೆಡ್ನ ಬಿಇಎಲ್ ಅಧಿಕಾರಿ ತಿಳಿಸಿದ್ದಾರೆ. ದೇಶಾದ್ಯಂತದ ಕೊರೋನವೈರಸ್ ಸಾಂಕ್ರಾಮಿಕ ರೋಗವನ್ನು ಎದುರಿಸಲು ಆರೋಗ್ಯ ಮೂಲಸೌಕರ್ಯಗಳನ್ನು ಬಲಪಡಿಸಲು 30,000 ಐಸಿಯು ವೆಂಟಿಲೇಟರ್ಗಳನ್ನು ತಯಾರಿಸಲು ಕೇಂದ್ರ ಆರೋಗ್ಯ ಸಚಿವಾಲಯವು ಏಪ್ರಿಲ್ನಲ್ಲಿ ಬಿಇಎಲ್ಗೆ ಸೂಚಿಸಿತ್ತು. ಪರವಾನಗಿ ಒಪ್ಪಂದದಡಿಯಲ್ಲಿ ಮೈಸೂರು ಮೂಲದ ಸ್ಕ್ಯಾನ್ರೆ ಟೆಕ್ನಾಲಜೀಸ್ ಲಿಮಿಟೆಡ್ ಸಹಯೋಗದೊಂದಿಗೆ ವೆಂಟಿಲೇಟರ್ಗಳನ್ನು ತಯಾರಿಸಲಾಗಿದ್ದು, ಸರ್ಕಾರಿರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ ಡಿಆರ್ಡಿಒ ವಿನ್ಯಾಸವನ್ನು ಒದಗಿಸಿದೆ.